Buan e voe digalonekaet ha feuket ar rener gant digasted e genvroiz ha ne zeuas er - maez ar gelaouenn nemet peder gwech hepken . Goude bezañ bet kelenner brezhoneg e voe embannet e gentelioù e stumm ul levr : " Le mémento du bretonnant " e anv . Oberennoù a bouez - bras e savas betek e varv . Koulskoude ne oa ket trawalc ' h dezhañ sevel pezhioù - c ' hoari ; Malmanche a voulas e skridoù e - unan dre m ' en doa staliet ur waskerell - vrec ' h en e liorzh . E bennoberenn Gurvan , ar marc ' heg estranjour a voe moulet evel - se hanter - kant skouerenn anezhi , hag ivez moarvat Salaun hag ar ganaouenn diwar - benn " Difoeltradur Roazhon " . Maleüruzamant n ' eo ket bet merzet nag anavezet oberennoù Malmanche , evit lies abeg . « Ugent vloaz re ebred ez eo deuet hon dramaour meur » a skrivas F . Eliez Abeozen , hag ar wirionez a zo gantañ . Ne oa ket barrek c ' hoazh e gempridi da lenn e oberennoù ha n ' o deus komprenet peurvuiañ mann ebet enno . Malmanche en doa kas ouzh an dud ha ne oa ket aes tostaat outañ .